बैंकका कार्यकारी अधिकृत जलनकुमार शर्माका अनुसार ०५८ साल असार २२ गते स्थापना भएको उक्त विकास बैंकको अधिकृत पुँजी २४ करोड, जारी पुँजी २० करोड र चुक्ता पुँजी १४ करोड रुपैयाँ रहेको छ । 'सेयरधनी साना किसान सहकारी संस्थाको संख्या २ सय ३१ भन्दा बढी भइसकेको छ । चुक्ता पुँजीमा संस्थाहरूको सेयरको हिस्सा ५५ प्रतिशतभन्दा बढी छ,' उनले भने, 'सर्वसाधारणका लागि छुट्याइएको ६ करोड रुपैयाँको सेयर निष्कासनको क्रममा छ ।' बैंकले मासुजन्य आयात प्रतिस्थापन गर्न १८ हजार पशुपालक साना किसानलाई १ अर्ब ५ करोड रुपैयाँ रकम लगानी गर्ने लक्ष्य समेत लिएको छ ।
